calderone

Παπάγια Μάντολες του Αντώνη Κρύσιλα
2025-03-05 21:30 - 22:30 (Europe/Athens) | Calderone Art Space, Τριπτολέμου 8, Αθήνα, 11854, Greece
Η καυστική κωμωδία επανέρχεται για 2 τελευταίες παραστάσεις
5 & 6 Μαρτίου στη θεατρική σκηνή του Calderone

Κάτι μου έτυχε
2025-03-02 21:00 - 23:00 | Calderone Art Space, Τριπτολέμου 8, Αθήνα, 11854, Greece
Μετά από δέκα χρόνια παρουσίας στην κωμική σκηνή η πρώτη σόλο stand up comedy παράσταση του Αλέξανδρου Πασπαρδάνη είναι γεγονός. Του πήρε τόσο καιρό γιατί έχει μεγάλο ταλέντο στο να βρίσκει αναβλητικές δικαιολογίες, γεγονός που ενέπνευσε και τον τίτλο της παράστασης. Μην ανησυχείτε όμως, κάθε Κυριακή θα βρίσκεται όντως στο Calderone, όπου θα λέει αστεία για τις ανθρώπινες σχέσεις, για την οικογένεια, για τον ερωτισμό, και τον μοναχικό και τον άλλο, για κινηματογραφικά και μουσικά κλισέ, για αθλητισμό, για σκύλους, για λύκους, για χελώνες και για εξωγήινους. Ναι, για εξωγήινους. Κάπως κατάφερε να τους χωρέσει κι αυτούς στις δικαιολογίες του

Σεμινάριο φωτισμών
2025-02-26 18:00 - 20:00 | Calderone Art Space, Τριπτολέμου 8, Αθήνα, 11854, Greece
Κάθε Τετάρτη σεμινάριο φωτισμών με τον Τάσο Σκλαβούνο

Εργαστήριο υποκριτικής
2025-02-25 18:00 - 21:00 | Calderone Art Space, Τριπτολέμου 8, Αθήνα, 11854, Greece
Κάθε Τρίτη το εργαστήριο υποκριτικής του Calderone

Diomira Project
2025-02-24 21:30 - 23:30 | Calderone Art Space, Τριπτολέμου 8, Αθήνα, 11854, Greece
Diomira Project
Αυτό το εγχείρημα αντλεί την έμπνευσή του από την πρώτη πόλη των Αόρατων Πόλεων του Ίταλο Καλβίνο:
“Μια πόλη με εκατό ασημένιους τρούλους, χάλκινες απεικονίσεις όλων των γνωστών θεών, δρόμους στρωμένους με κασσίτερο (…) από μια βεράντα ακούγεται η φωνή μιας γυναίκας να φωνάζει: ‘χου!’ – και τότε αρχίζουμε να ζηλεύουμε εκείνους που, αυτή τη στιγμή, πιστεύουν πως έχουν ήδη ζήσει μια τέτοια βραδιά και πως εκείνη τη φορά ήταν ευτυχισμένοι.”
Παράλληλα, εμπνέεται από την πολύτιμη εμπειρία του www.jazzmaqom.com.
Για την έναρξη του συλλόγου Diomira, σας προσκαλούμε σε μια ξεχωριστή βραδιά όπου η μουσική, η εικόνα και ο αυτοσχεδιασμός συνδυάζονται για να δημιουργήσουν μια μοναδική και ζωντανή εμπειρία.
Ο Andrea Romani, με φλάουτο, νέι, φωνή και ενορχηστρώσεις, έχει μοιραστεί μελωδίες και προσχέδια ενορχηστρώσεων με ένα σύνολο ταλαντούχων μουσικών. Ωστόσο, μέχρι τώρα, αυτοί οι καλλιτέχνες δεν έχουν βρεθεί ποτέ όλοι μαζί.
Ένα ταξίδι μέσα από τις παραδοσιακές μουσικές της Ελλάδας και της Τουρκίας, εμπλουτισμένες με πρωτότυπες συνθέσεις τζαζ και σύγχρονες ηχητικές αποχρώσεις. Περισσότερο από μια συναυλία, αυτή η βραδιά αποτελεί έναν χώρο πειραματισμού και καλλιτεχνικού διαλόγου.
Ο Stefanos Filos (βιολί, φωνή), συνδιοργανωτής της συναυλίας, θα συμμετάσχει ενεργά σε αυτή τη μουσική συνάντηση, προσθέτοντας τη δική του καλλιτεχνική σφραγίδα.
Η εμπειρία θα ολοκληρωθεί με βιντεοπροβολές της Melita Mukavec (VJ), η οποία θα συνδυάσει αρχειακές εικόνες και σύγχρονες οπτικές δημιουργίες, προσδίδοντας μια ονειρική και ιστορική διάσταση σε αυτή τη μουσική περιπέτεια.

Συντελεστές

Mukader Coruk – τραγούδι
Νάνσυ Λεγκίτσα – τραγούδι
Andrea Romani – νέι, φλάουτο
Στέφανος Φίλος – βιολί, τραγούδι
Μαρία Πλουμή – λαούτο, τραγούδι
Γιάννης Πουρνάρας+ ηλεκτρική κιθάρα
Εύη Κανελλου – κρουστά
Δημήτρης Τσεκούρας – κόντρα μπάσο

Κάτι μου έτυχε
2025-02-23 21:00 - 23:00

Αποκριάτικο 80's Party
2025-02-22 22:00 - 2025-02-23 03:00
————————————————ΣΑΒΒΑΤΟ 22 ΦΕΒΡΟΥΑΡΙΟΥ————————————————Το CALDERONE ART SPACE γίνεται TIME MACHINEμε ένα ΑΠΟΚΡΙΑΤΙΚΟ ΠΑΡΤΙ που μας μεταφέρει απευθείας στα 80’s.————————————————LOCATION: CALDERONE ART SPACE – Τριπτολέμου 8 ΓκάζιDATE: 22 ΦΕΒΡΟΥΑΡΙΟΥ 2025TIME: 22:00DJ: DJ CONSTANTINETUNES: SYNTHPOP & DISCO HITSDRESS CODE: NEON, ΒΑΤΕΣ, OVERSIZED ΣΑΚΑΚΙΑ & ΑΞΕΣΟΥΑΡ – ΜΑΛΙ ΑΦΑΝΑCOCKTAILS: SEX ON THE BEACH, BLUE LAGOON, PINA COLADA, LONG ISLAND ICED TEA, TEQUILA SUNRISE, COSMOPOLITAN————————————————C:> LET’S DANCE!————————————————Είσοδος ΕΛΕΥΘΕΡΗ

Λίγοι και καλοί
2025-02-21 21:00 - 23:00
Βασισμένη στην πραγματική ιστορία του Άγγελου Κυριακίδη και του Δημήτρη Χοντίδη, η stand up παράσταση Λίγοι Kαι Καλοί σε σκηνοθεσία Φώτη Κουβέλη έρχεται για τέσσερις Παρασκευές στη σκηνή του Calderone. Οι διθυραμβικές κριτικές κάνουν λόγο για δύο κωμικούς μονόλογους που μπορούν να συγκριθούν μόνο με άλλους κωμικούς μονόλογους και εξερευνούν θαρραλέα τη σχέση κοινού-καλλιτέχνη μέσα από την ειλικρίνεια των κειμένων και τα δεκάευρα των εισιτηρίων. Στους πρωταγωνιστικούς ρόλους ξεχωρίζουν οι Άγγελος Κυριακίδης και Δημήτρης Χοντίδης υποδυόμενοι εντυπωσιακά δύο ράθυμους κωμικούς που μετά από μια εξαετία στο χώρο του stand up αποφάσισαν να μοιραστούν με τον κόσμο τα αγαπημένα τους κείμενα για τις σχέσεις, την πατρότητα, τη δουλειά, τον Ρόμποκοπ, τα παράλληλα σύμπαντα και την Κρήτη.
